Նման աննախադէպ մեծ ընդգրկումը կ’ենթադրէ նոր որակի փոխադրամիջոցներու ցանցի առկայութիւն: Եւ ատիկա ակնյայտ է ինչպէս հնագիտոթեան տուեալներէն, այնպէս ալ անոնց հետ համահունչ գրաւոր յիշատակարաններէն: Գրաւոր աղբիւրներու մէջ սանձուած ձիեր առաջին անգամ կը յիշատակուին Արատտայի մէջ (Ք.ա XXVIII-XXVII դդ.) ծառայելով որպէս փոխադրամիջոց: Մինչդեռ շրջակայ աշխարհին մէջ որպէս փոխադրամիջոց կը ծառայէին էշերն ու եզները: Պատահական չէ, որ շումերներն իրենց հեծեալներուն կը կոչէին ՙէշերու կողերը խթանողներ՚: